CELEX: 32009D0357(01)
Language: el
Date: 2009-04-27 00:00:00
Title: 2009/357/ΕΚ: Απόφαση της Επιτροπής, της 27ης Απριλίου 2009 , για την τροποποίηση της απόφασης 2007/134/ΕΚ για την ίδρυση του Ευρωπαϊκού Συμβουλίου Έρευνας (Κείμενο που παρουσιάζει ενδιαφέρον για τον ΕΟΧ)

1.5.2009   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 110/37
            
         
      ΑΠΌΦΑΣΗ ΤΗΣ ΕΠΙΤΡΟΠΉΣ
   
   της 27ης Απριλίου 2009
   για την τροποποίηση της απόφασης 2007/134/ΕΚ για την ίδρυση του Ευρωπαϊκού Συμβουλίου Έρευνας
   (Κείμενο που παρουσιάζει ενδιαφέρον για τον ΕΟΧ)
   (2009/357/ΕΚ)
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   την απόφαση αριθ. 1982/2006/ΕΚ του Ευρωπαϊκού Κοινοβουλίου και του Συμβουλίου, της 18ης Δεκεμβρίου 2006, σχετικά με το έβδομο πρόγραμμα-πλαίσιο δραστηριοτήτων έρευνας, τεχνολογικής ανάπτυξης και επίδειξης της Ευρωπαϊκής Κοινότητας (2007-2013) (1), και ιδίως το 2 και 3,
   την απόφαση αριθ. 2006/972/ΕΚ του Συμβουλίου, της 19ης Δεκεμβρίου 2006, σχετικά με το έβδομο πρόγραμμα-πλαίσιο δραστηριοτήτων έρευνας, τεχνολογικής ανάπτυξης και επίδειξης της Ευρωπαϊκής Κοινότητας (2007-2013) (2), και ιδίως το άρθρο 4 παράγραφοι 2 και 3,
   Εκτιμώντας τα ακόλουθα:
   
               (1)
            
            
               Βάσει του εβδόμου προγράμματος-πλαισίου, το ειδικό πρόγραμμα «Ιδέες» έχει ως στόχο την υποστήριξη έργων έρευνας αιχμής που αναλαμβάνονται με πρωτοβουλία ερευνητών σε οιονδήποτε τομέα της επιστήμης, της μηχανικής και της ακαδημαϊκής γνώσης που εκτελούνται από ερευνητές για θέματα της επιλογής τους.
            
         
               (2)
            
            
               Με την απόφαση 2007/134/ΕΚ (3), η Επιτροπή συγκρότησε το Ευρωπαϊκό Συμβούλιο Έρευνας (εφεξής αναφερόμενο ως ΕΣΕ) το οποίο αποτελεί το μέσο εφαρμογής του ειδικού προγράμματος «Ιδέες».
            
         
               (3)
            
            
               Σύμφωνα με το άρθρο 1 της απόφασης 2007/134/ΕΚ, το ΕΣΕ αποτελείται από ανεξάρτητο επιστημονικό συμβούλιο που επικουρείται από ειδική εκτελεστική δομή.
            
         
               (4)
            
            
               Το επιστημονικό συμβούλιο απαρτίζεται από επιστήμονες, μηχανικούς και ακαδημαϊκούς υψίστου κύρους, που ορίζονται από την Επιτροπή και ενεργούν ως πρόσωπα ανεξάρτητα από εξωτερικές επιρροές. Ενεργεί βάσει της εντολής που του ανατίθεται δυνάμει του άρθρου 3 της απόφασης 2007/134/ΕΚ.
            
         
               (5)
            
            
               Σύμφωνα με το άρθρο 4 παράγραφος 1 της απόφασης 2007/134/ΕΚ το συμβούλιο αποτελείται από έως και 22 μέλη.
            
         
               (6)
            
            
               Τρία μέλη του επιστημονικού συμβουλίου παρατήθηκαν για προσωπικούς λόγους. Πρόκειται για τον καθηγητή κ. Manuel CASTELLS, του Ανοικτού Πανεπιστημίου της Καταλονίας, τον καθηγητή κ. Paul J. CRUTZEN, του Ινστιτούτου Χημείας Max Planck στο Mainz, και τον καθηγητή Lord MAY του Πανεπιστημίου της Οξφόρδης.
            
         
               (7)
            
            
               Σύμφωνα με το άρθρο 4 παράγραφος 7 της απόφασης 2007/134/ΕΚ, μετά από παραίτηση μέλους ή εφόσον ολοκληρωθεί η θητεία μέλους και δεν υπάρχει δυνατότητα ανανέωσής της, η Επιτροπή καλείται να ορίσει νέο μέλος.
            
         
               (8)
            
            
               Σύμφωνα με το άρθρο 4 παράγραφος 6 της απόφασης 2007/134/ΕΚ, τα μέλη ορίζονται για θητεία τεσσάρων ετών ανανεώσιμης άπαξ βάσει συστήματος ορισμού εκ περιτροπής, ώστε να εξασφαλίζεται η συνέχεια των εργασιών του επιστημονικού συμβουλίου.
            
         
               (9)
            
            
               Σύμφωνα με το άρθρο 4 παράγραφος 4 της απόφασης 2007/134/ΕΚ, τα μελλοντικά μέλη ορίζονται από την Επιτροπή βάσει των παραγόντων και των κριτηρίων που παρατίθενται στο παράρτημα Ι της απόφασης και μετά από ανεξάρτητη και διαφανή διαδικασία εντοπισμού τους, εγκεκριμένη από το επιστημονικό συμβούλιο, η οποία συμπεριλαμβάνει διαβούλευση με την επιστημονική κοινότητα και έκθεση στο Κοινοβούλιο και στο Συμβούλιο. Εκτελέστηκε ανάλογη διαδικασία από ανεξάρτητη επιτροπή βολιδοσκόπησης, της οποίας η έκθεση απεστάλη στο Ευρωπαϊκό Κοινοβούλιο και το Συμβούλιο. Η ως άνω επιτροπή διατύπωσε συστάσεις για τα τρία νέα μέλη οι οποίες έγιναν δεκτές.
            
         
               (10)
            
            
               Σύμφωνα με το άρθρο 4 παράγραφος 4 της απόφασης 2007/134/ΕΚ, ο ορισμός των μελλοντικών μελών θα δημοσιεύεται σύμφωνα με τον κανονισμό (ΕΚ) αριθ. 45/2001 του Ευρωπαϊκού Κοινοβουλίου και του Συμβουλίου (4),
            
         ΑΠΟΦΑΣΙΖΕΙ:
   Άρθρο 1
   Τα πρόσωπα που αναφέρονται στο παράρτημα της παρούσας απόφασης ορίζονται μέλη του Ευρωπαϊκού Επιστημονικού Συμβουλίου Έρευνας για τετραετή θητεία.
   Άρθρο 2
   Η παρούσα απόφαση τίθεται σε ισχύ κατά την ημέρα της έγκρισής της.
   
      Βρυξέλλες, 27 Απριλίου 2009.
      
         
            Για την Επιτροπή
         
         Janez POTOČNIK
         
         
            Μέλος της Επιτροπής
         
      
   
   
      (1)  ΕΕ L 412 της 30.12.2006, σ. 1.
   
      (2)  ΕΕ L 400 της 30.12.2006, σ. 243· διορθώθηκε στην ΕΕ L 54 της 22.2.2007, σ. 81.
   
      (3)  ΕΕ L 57 της 24.2.2007, σ. 14.
   
      (4)  ΕΕ L 8 της 12.1.2001, σ. 1.
   
      ΠΑΡΑΡΤΗΜΑ
      
         ΝΕΑ ΜΕΛΗ ΤΟΥ ΕΠΙΣΤΗΜΟΝΙΚΟΥ ΣΥΜΒΟΥΛΙΟΥ ΤΟΥ ERC
      
      Καθηγητής Sierd A.P.L. CLOETINGH, Ελεύθερο Πανεπιστήμιο του Άμστερνταμ
      Καθηγητής Carlos M. DUARTE, Συμβούλιο Επιστημονικής Έρευνας Ισπανίας, Μαγιόρκα
      Καθηγήτρια Henrietta L. MOORE, Πανεπιστήμιο του Κέμπριτζ